Ingalle
Silmäsi nosta! nä’enkö
 Taivaani niissä?
 Avaja suusi! kuulenko
 Luontoni lempeät laulut
 Syöstyvän sinusta, tyttö?

 Liitäppäs suusi suulleni,
 Nääntyvä neito!
 Rintaani liitä rintasi!
 Henkesi henkeni kanssa
 Vihkivät taivasten voimat.

 Tuossa nyt tunnet elämän
 Väkevän voiman:
 Tuossapa hengen elävän:
 Aika ja ijäisyys siinä
 Yhtyvät, taivas ja maakin!

Lähde: Necken: poetisk kalender för 1846. 1845. J. C. Frenckell & son, Helsingfors.

Paavo Tikkanen
Runot
Necken: poetisk kalender för 1846
1846